VEGA og smash!bang!pow! Præsenterer   
**Duncan Laurence – Pop fra den øverste hylde**   
*Den 9. februar kan du opleve Duncan Laurences smukke og pompøse pop-eksperimenter i Lille VEGA*    
   
Med sit debutalbum *Small Town Boy*, der udkom i år*,* skriver den hollandske sangskriver et nyt kapitel i sin spirende popkarriere. Albummet er en dybsindig gennemgang af livets op- og nedture gennem skarptskårne og atmosfæriske produktioner. Duncan Laurence fortæller om sin sangskrivning:    
   
“I see music as a platform to tell stories that might be a bit sad, but always have this hopeful ending or hopeful core inside of them,” Laurence says. “I think trying to see the positive in something negative gives you a certain strength through life.”   
   
Lytterne bliver præsenteret for en bred musikalsk palette af bombastiske ballader, dybfølte folksange og alternative rockhymner. Sangene er båret af Duncan Laurence eminente tenorvokal, der elegant veksler mellem falset og fuldregister.    
   
De store produktioner overtager aldrig intimiteten i de historier sangeren fortæller. På det smukke og tilbagelænede “Beautiful” hylder han den ubetingede kærlighed mellem ham og en anden.    
   
Duncan Laurence repræsenterede tilbage i 2019 Holland til Eurovision-finalen med singlen “Arcade” og vandt hele molevitten. Sangen handler om en nær ven, der døde alt for tidligt.   
   
Som barn fandt den fremadstormende sangskriver trøst i musikkens helbredende kraft. Inde på drengeværelset dykkede Duncan Laurence ned i en musikalsk drømmeverden, lang væk fra mobberne på skolen.

**Fakta om koncerten**   
Duncan Laurence (NL)     
Onsdag den 9. februar, 2022 kl. 21.00      
Lille VEGA, Enghavevej 40, 1674 København V      
Billetpris 180kr. + gebyr      
Billetsalget starter fredag den 14.maj kl. 10.00 via vega.dk, smash!bang!pow! og Ticketmaster